OpenLLM-France/wikimedia huggingface dataset:
# Marco Zen

Marco Zen (Bassano del Grappa, Vèneto, 2 de gener de 1963) va ser un ciclista italià que fou professional entre 1987 i 1997. Es va caracteritzar per ser un gregari i no va aconseguir cap victòria durant la seva carrera, només destacant un 3r lloc al Giro del Friül de 1996.

## Palmarès
### Resultats al Giro d'Itàlia

* 1987. Abandona
* 1988. 83è de la classificació general
* 1989. 101è de la classificació general
* 1990. 92è de la classificació general
* 1993. 94è de la classificació general
* 1995. Abandona
* 1996. 33è de la classificació general

### Resultats al Tour de França

* 1994. 86è de la classificació general
* 1996. 73è de la classificació general
* 1997. 73è de la classificació general

### Resultats a la Volta a Espanya

* 1991. Abandona

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Nephelolychnis

Nephelolychnis és un gènere d'arnes de la família Crambidae.

## Taxonomia

* Nephelolychnis ceadesalis (Walker, 1859)
* Nephelolychnis velata Meyrick, 1933

## Referències

* ↑ «GlobIZ search». [Consulta: 25 desembre 2018].
# Riu Ialomița

El riu Ialomița (en romanès: râul Ialomița, pronunciat [ˈjalomit͡sa]) es troba al sud de Romania. Neix de les muntanyes Bucegi als Carpats. Desemboca a la branca Borcea del Danubi a Giurgeni. Té una llargada de 417 km i la seva superfície de conca és de 10.350 km². Elcomtat de Ialomița agafa el nom d'aquest riu.
El tram superior del riu de vegades es coneix com a Valea Obârșiei o Obârșia Ialomiței.

## Localitats

Les següents localitats estan situades al llarg del riu Ialomiţa, des de la font fins a la boca: Moroeni, Pietrosita, Fieni, Pucioasa, Doiceşti, Aninoasa, Târgovişet, Răzvad, Comisani, Baleni, Finta, Cojasca, Poienarii Burchii, Fierbinţi-Targ, Dridu, Urziceni, Manasia, Alexeni, Ion Roată, Sfăntu Gheorghe, Balaciu, Căzănești, Ciochina, Andrășești, Perieți, Slobozia, Cosâmbești, Bucu, Sudiți i Țăndărei.
Les ciutats més grans al llarg de la Ialomița són Târgoviște i Slobozia.

## Afluents

Els rius següents són afluents del riu Ialomița (des de la font fins a la desembocadura):
* Esquerra: Valea Şugărilor, Cocorico, Lăptici, Scândurari, Blana, Nucet, Oboarele, Scropoasa, Orzea, Brandusa, Galma, Ialomicioara (I), Ruset, Bizdidel, Slănic de Răzvad, Slănic, Pâscov, Crivăţ, Cricovul Dolç, Prahova, Sărata, Cotorca, Sărățuica, Fundata i Valea Lată Sărată.
* Dreta: Valea Doamnelor, Valea Sucheniţei, Horoaba, Coteanu, Valea Văcăriei, Tătaru, Gâlgoiu, Mircea, Bolboci, Lucăcilă, Zanoaga, Valea Cabanierului, Brătei, Izvorul Ratei, Raciu, Valea Doicii, Seciul cu Colti, Voivodeni, Tata, Ialomicioara (II), Vulcana, Izvor, Racovița, Sticlărie, Snagov, Cociovaliștea i Comana.

## Història

El riu Naparis, esmentat al llibre d'històries d'Heròdot, és probablement el Ialomița. El Naparis va ser un dels cinc rius escites enumerats per Heròdot que van començar a Escítia i s'alimentaven al Danubi.

## Referències

* ↑ Ialomita, e-calauza.ro
* ↑ Danube River Basin District, Part A - Roof Report Arxivat 2016-10-06 a Wayback Machine., IPCDR, p 12
* ↑ Poulter, A. G. «Naparis? (river): a Pleiades place resource» (en anglès), 30-01-2015. [Consulta: 26 octubre 2021].
# Diego Navarro y Jáuregui

Diego Navarro y Jáuregui (Sevilla, 28.II.1682 – ?, 1738), militar i intendent espanyol que va ser primer corregidor borbònic de l'Ajuntament de Palma.

## Biografia

Fill de Manuel Navarro (Valladolid, 1658) i de María de Jáuregui y Andrés (Sevilla, 1661), començà la carrera militar i arribà a tinent coronell d'infanteria, grau que ocupava quan ingressà a l'Ordre de Santiago (27 de juliol de 1709). Després fou jutge factor de l'estanc del tabac i contraban de compte de la Reial Audiència, a Canàries, En aquest càrrec destacà tant pels abusos que va cometre que fou expulsat de les illes en arribar l'intendent Ceballos (1 de juliol de 1718).

## Intendent borbònic del Regne de Mallorca

Devia tenir molta influència en el Ministeri, ja que se'l va nomenar tot d'una intendent de l'exèrcit i del Regne de Mallorca, el 18 d'agost de 1718, prenent possessió el 22 d'octubre. També va ser corregidor de l'ajuntament de Palma. Allà la seva actuació va merèixer un sever judici del marquès de Campoflorido, secretari d'Estat d'Hisenda, el 1723: “La intendencia de Mallorca la sirve D. Diego Navarro, con quien han ocurrido diversos cuentos en aquel reino y en Canarias de donde fue arrojado por su genio belicoso y poca madurez. Ignora las dependencias de su encargo por no ser de su profesión y le considero incapaz de continuar, conocida su insuficencia”. Es va enfrontar tot d'una amb l'Audiència i amb el seu regent Andrés Tomás López de Bruna. Sobretot col·lisionà amb el Capità General José Antonio Chaves Osorio, amb un moment àlgid el 1725. La conflictivitat que va generar aquest militar borbònic espanyol el converteix en un personatge controvertit. No obstant això, es va mantenir en aquest lloc fins al setembre de 1727. És possible que el 1730 fos corregidor de Lleó, però un problema d'homonímia planteja dubtes. No se sap si va estar casat.

## Referències

* ↑ Coll Coll, Ana María «Un periodo de conflictividad continuada en la intendencia de Mallorca: 1722-1727». BSAL 72 (2016), 2016, pàg. 71-85.
* ↑ «Diego Navarro y Jáuregui» (en castellà). Real Academia de la Historia (Didier Ozanam). [Consulta: 20 març 2020].
# Ukraïnska Pravda

Ukraïnska Pravda (ucraïnès: Українська правда, literalment La veritat ucraïnesa) és un popular diari ucraïnès publicat a Internet, fundat per Georgui R. Gongadze l'abril del 2000 (el dia del referèndum constitucional ucraïnès). Publicat principalment en ucraïnès amb articles publicats en o traduïts al rus i anglès, el diari s'adapta cap al públic general amb cert èmfasi especial col·locat sobre els temes més candents de la política d'Ucraïna. S'ha informat que de vegades el govern d'Ucraïna ha exercit pressions sobre la publicació per restringir l'accés a llibertat d'informació.

## Llocs web nascuts a l'ombra del projecte Ukraïnska Pravda

Ukraïnska Pravda és també el lloc que agrupa els següents llocs web germans creats posteriorment:
* Economitxna Pravda (literalment "veritat econòmica") - economia i notícies i publicacions de negocis
* Табло ID – lloc de notícies il·lustrat de celebritats, que presta molta atenció a la vida pública dels polítics ucraïnesos i estadistes
* Champion.com.ua – Web de notícies esportives
* Ukraïnska Pravda.Kíiv – Notícies locals i articles sobre la ciutat de Kíev
* Ukraïnska Pravda.Jittia (literalment "Vida") – revista electrònica social
* Istoritxna Pravda – revista de notícies d'història
* blog-post sections:
** Ukraïnska Pravda.Blohi – "Blogs" (bloggers seleccionats)
** Ukraïnska Pravda.Narodni Blohi – "Els blogs de la gent" (blogs públics)

## Referències

* ↑ Beheaded: The Killing of a Journalist per J.V. Koshiw, Artemia Press, 2002, ISBN 978-0-9543764-0-6 (pàg. 63)
* ↑ http://helsinki.org.ua/en/index.php?id=1349967143

## Enllaços externs

* Ukraïnska Pravda Arxivat 2004-12-28 a Wayback Machine. (ucraïnès)
* Ukraïnska Pravda Arxivat 2006-02-15 a Wayback Machine. (rus)
# Gondomar (Pontevedra)

* Per a altres significats sobre el municipi portuguès, vegeu «Gondomar (Portugal)».
Gondomar és un municipi de la Província de Pontevedra a Galícia. Pertany a la Comarca de Vigo.
Evolució demogràfica :
| 1900 | 1930 | 1950 | 1981 | 2004 |
| 7.842 | 8.219 | 9.037 | 10.009 | 12.121 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

Borreiros (San Martiño), Chaín (Santa María), Couso (San Cristovo), Donas (Santa Baia), Gondomar (San Bieito), Mañufe (San Vicente), Morgadáns (Santiago), Peitieiros (San Miguel), Vilaza (Santa María) i Vincios (Santa Mariña).

## Història

El municipi de Gondomar és ric en jaciments arqueològics. Del paleolític han aparegut en Chan do Cereixo més de 200 útils de quarsita tallada. dòlmens com el de Chaín, petroglifs podomorfs i naviculars com el de Pedra Moura i castros com el de Xián ens indiquen que aquestes riques terres han estat testimonis d'assentaments des d'èpoques remotes.
* Santa Baia, Donas, Gondomar.
* San Vicente, Mañufe, Gondomar.
# Joachim von Sandrart

Joachim von Sandrart (Frankfurt del Main, Sacre Imperi, 12 de maig de 1606 - Nuremberg, Sacre Imperi, 14 d'octubre de 1688) fou un historiador de l'art, traductor, pintor i gravador alemany del segle xvii, actiu a Amsterdam durant l'Edat d'Or neerlandesa.

## Biografia

Joachim von Sandrart va nàixer a la ciutat imperial lliure de Frankfurt, actualment Alemanya. És considerat com un dels primers historiadors de l'art alemanys, darrere del pioner Johannes Butzbach. Va publicar una voluminosa obra, Teutsche Academie der Edlen Bau-, Bild- und Mahlerey-Künste (enciclopèdia dels arquitectes, escultors i pintors alemanys) el 1675. Aquesta obra complementa la tasca de Karel van Mander unes dècades abans amb la seva obra Het schilder-boeck (Llibre de pintura). Al mateix temps, l'antecedent de ambdós era Giorgio Vasari, per la qual cosa von Sandart és conegut també com el Vasari alemany.

## Vegeu també

* Le Vite

## Referències

* ↑ «Cronologia de Joachim von Sandrart». Universitat de Lieja. [Consulta: 24 desembre 2014].

## Enllaços externs

* Biografia, a la Universitat de Lieja
# Municipi de Daugavpils

El municipi de Daugavpils (en letó: Daugavpils novads) és un dels 110 municipis de Letònia, que es troba localitzat al sud-est del país bàltic, i que té com a capital la localitat de Daugavpils, tot i que aquesta no està inclosa en el municipi. El municipi va ser creat l'any 2009 després de la reorganització territorial.

## Ciutats i zones rurals

* Ambeļu pagasts (zona rural)
* Biķernieku pagasts (zona rural)
* Demenes pagasts (zona rural)
* Dubnas pagasts (zona rural)
* Kalkūnes pagasts (zona rural)
* Kalupes pagasts (zona rural)
* Laucesas pagasts (zona rural)
* Līksnas pagasts (zona rural)
* Maļinovas pagasts (zona rural)
* Medumu pagasts (zona rural)
* Naujenes pagasts (zona rural)
* Nīcgales pagasts (zona rural)
* Salienas pagasts (zona rural)
* Skrudalienas pagasts (zona rural)
* Sventes pagasts (zona rural)
* Tabores pagasts (zona rural)
* Vaboles pagasts (zona rural)
* Vecsalienas pagasts (zona rural)
* Višķu pagasts (zona rural)

## Població i territori

La seva població està composta per un total de 28.733 persones (2009). La superfície del municipi té uns 1877,6 kilòmetres quadrats, i la densitat poblacional és de 15,30 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 7 gener 2015].
* ↑ «Administratīvi teritoriālais iedalījums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 7 gener 2015].

## Vegeu també

* Organització territorial de Letònia
# Fernando Prass

Fernando Büttenbender Prass (Viamão, 9 d'juliol de 1978), més conegut com a Fernando Prass, és un exfutbolista brasiler que jugava com a porter, amb una destacada carrera al Palmeiras.

## Palmarès
### Grêmio

* Campionat gaúcho: 1999
* Copa Sul: 1999

### Vila Nova

* Campionat goiano: 2001

### Coritiba

* 2 Campionat paranaense: 2003, 2004

### Vasco da Gama

* Campionat Brasiler Série B: 2009
* Copa del Brasil: 2011

### Palmeiras

* Campionat Brasiler Série B: 2013
* Copa del Brasil: 2015
* Campionat Brasiler: 2016

## Referències

* ↑ «Fernando Prass no Vasco: veja como foi a passagem marcante do ex-goleiro que deve virar dirigente» (en portuguès brasiler). [Consulta: 15 octubre 2022].
* ↑ «Fernando Prass - Player profile» (en anglès). Transfermarkt. [Consulta: 15 octubre 2022].

## Enllaços externs

* Fernando Prass - Lloc web oficial (portuguès)
* Fernando Prass, Fitxa a Soccerway
# Fallen Angel

«Fallen Angel» té aquests significats:
* Fallen Angel (pel·lícula de 1945), pel·lícula estatunidenca dirigida per Otto Preminger
* Fallen Angel (pel·lícula de 1981), telefilm estatunidenc dirigit per Dana Hill
* Fallen Angel (pel·lícula de 2003), telefilm estatunidenc protagonitzat per Gary Sinise i Joely Richardson
* Fallen Angel (sèrie de televisió), minisèrie britànica de 2007 emesa per ITV
# Moultrie

Moultrie és una població dels Estats Units a l'estat de Geòrgia. Segons el cens del 2000 tenia 14.387 habitants.

## Demografia

Segons el cens del 2000, Moultrie tenia 14.387 habitants, 5.663 habitatges, i 3.505 famílies. La densitat de població era de 391,2 habitants/km².
Dels 5.663 habitatges en un 31,4% hi vivien nens de menys de 18 anys, en un 34% hi vivien parelles casades, en un 23,5% dones solteres, i en un 38,1% no eren unitats familiars. En el 33,9% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,13.
Per edats la població es repartia de la següent manera: un 28,4% tenia menys de 18 anys, un 10,2% entre 18 i 24, un 25,8% entre 25 i 44, un 19,7% de 45 a 60 i un 16% 65 anys o més.
L'edat mediana era de 34 anys. Per cada 100 dones de 18 o més anys hi havia 81,7 homes.
La renda mediana per habitatge era de 22.193 $ i la renda mediana per família de 28.406 $. Els homes tenien una renda mediana de 24.856 $ mentre que les dones 19.417 $. La renda per capita de la població era de 13.657 $. Entorn del 23% de les famílies i el 27,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Moultrie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Moultrie». American Fact Finder. Oficina del Cens dels Estats Units, 12-01-2010.
# Mètode de moviment de cúmuls

El mètode de moviment de cúmuls — l'astrometria un dels mètodes de determinació de la distància als cúmuls estel·lars. En la primera meitat del segle xx, aquest mètode s'ha aplicat a diversos més proper al Sol clústers. En el moment actual per a determinar la distància a clústers aplicar més descripcions de mètodes.

## Justificació teòrica

El mètode d'un grup de cúmuls en moviment es basa en l'observació del moviment propi i l'Efecte Doppler de cada objecte del cúmul. Atès que els objectes del grup de cúmuls estan molt a prop (comparat amb la distància de l'observador al cúmul), al cel es mouran cap a un punt, que és una manifestació de l'efecte de la perspectiva.
La distància d a l'estrella del cúmul està determinada per la fórmula
    $d=\mathrm {tan} (\theta ){\frac {\mathrm {v_{r}} }{\mathrm {u} }},$
on u representa el moviment de les estrelles, v$_r$ és la velocitat radial, θ és l'angle entre la direcció de l'estrella i la direcció que el punt de convergència de la velocitat dels vectors de les estrelles. A més, els valors obtinguts per a diverses estrelles es poden fer una.

## Aplicació

El mètode es va utilitzar per determinar distàncies per només un petit nombre de grups de cúmuls. Perquè aquest mètode es pugui aplicar, és necessari que el grup estigui situat a prop del Sol, a una distància de no més de centenars de parsecs, i també ha de ser prou estreta i distingida entre les estrelles del fons. El mètode és força laboriós en comparació amb el mètode de paral·laxi#Paral·laxi en astronomia trigonomètrica, però proporciona un resultat menys precís que les mesures modernes d'alta precisió realitzades, per exemple, pel satèl·lit Hipparcos.
Entre els cúmuls, la distància a la qual es va determinar mitjançant aquest mètode, es poden observar les Híades i les Plèiades.
Recentment, aquest mètode es va aplicar per determinar la distància entre una nana marró 2M1207 i un exoplaneta 2M1207b. Al desembre de 2005, l'astrònom estatunidenc Eric Mamajek va rebre valor de la distància a 2M1207b igual a 53 ± 6 parsecs.

## Referències

* ↑ James Binney, Michael Merrifield. Galactic Astronomy. Princeton, New Jersey: Princeton University Press, 1998. ISBN 0-691-00402-1.
* ↑ Mamajek «A Moving Cluster Distance to the Exoplanet 2M1207b in the TW Hydrae Association». The Astrophysical Journal, 634, 2, 2005, pàg. 1385–1394. arXiv: astro-ph/0507416. Bibcode: 2005ApJ...634.1385M. DOI: 10.1086/468181.
# Museu Delso

El museu Delso està situat al municipi de l'Alfàs del Pi (Marina Baixa, País Valencià). Inaugurat en 1978, conté una col·lecció d'escultura i pintura contemporània.
El museu, situat en una parcel·la, compta amb tres pavellons i exposició a l'aire lliure, on s'exposen les obres del pintor-escultor-ceramista Pedro Agustín Delso Rupérez, creador del "triangulisme".

## Referències

* 1 2 «Museo Delso» (en castellà). comunitatvalenciana.com. [Consulta: 19 desembre 2017].
# Federació d'Escudelles, Ranxos i Sopes Històriques de Catalunya

La Federació d'Escudelles, Ranxos i Sopes Històriques de Catalunya és una associació sense ànim de lucre que té com a objectiu principal agrupar les entitats històriques de Catalunya que tenen la finalitat principal de preservar el seu àpat patrimonial local.
La Federació es va fundar el 10 de Novembre del 2018 a Capmany.
Aquest tipus d'àpats tradicionals inunden el conjunt del territori català, i reben diferents noms: el Ranxo de Capmany, l'Escudella de Castellterçol, l'Escudella de la Confraria de Santa Llúcia de Gelida, la Calderada de la Confraria de Sant Antoni de La Seu d'Urgell, Lo Ranxo de Ponts, la Sopa de Verges, el Ranxo de Vidreres, o la Caldera de Montmaneu, entre molts altres. "Catalunya Bull" (Edicions Sidilla) és el llibre de les sopes, els ranxos i les escudelles populars de Catalunya; de l'escriptora Judit Pujadó i Puigdomènech.

## Referències

* ↑ ACN, Agència Calatana de Notícies «Neix la FERSHC». Neix la Federació d'Escudellers, Ranxos i Sopes Històriques per reivindicar els menjars tradicionals, 11-11-2018.
* ↑ ACN, Agència Catalana de Notícies «Neix la FERSHC». Neix a Capmany la Federació d'Escudellers, Ranxos i Sopes Històriques de Catalunya, 11-11-2018.
* ↑ Judit Pujadó i Puigdomènech. Catalunya Bull. Edicions Sidilla [1a. ed. 10_2016]. ISBN 978-84-945041-2-9.
# Federació d'Estudiants Nagues

La Federació d'Estudiants Nagues (Naga Students Federation NSF) és una organització dels estudiants nagues formada el 29 d'octubre de 1947 per iniciativa de T. Aliba Imti i sota la presidència de Z. Ahu.
Al país dels nagues no hi havia fins al 1940 cap escola superior i molt poques mitjanes (cap als Naga Hills) i els joves educats havien d'estudiar a Jorhat, Guwahati, Shillong, o fins i tot a Calcuta. Els esdeveniments que van portar a la independència del Nagaland i la seva ocupació pels indis va crear un sentiment de cooperació entre els alumnes nagues d'arreu. Així es va formar unions d'estudiants a Jorhat i Shillong el 1939. La primera reunió es va fer el 7 de maig de 1947 a Kohima amb estudiants dels angami, ao, sema i lotha, però la fundació no fou possible fins al 29-30 d'octubre següent. La segona reunió va tenir lloc el 13-15 d'octubre de 1948, però després hi va haver una aturada d'activitats per la imposició del govern militar indi als Naga Hills. La situació va durar 17 anys fins a reviure el 1965. Va passar llavors per conflictes interns, per finalment reorganitzar-se el 1971 i en endavant fou la base de totes les organitzacions d'estudiants nagues.

## Bandera

La bandera de l'organització és una tricolor horitzontal, verda, blanca i negra; al centre l'emblema

## Referències

* ↑ Història
* ↑ Flag Report #69, gener del 2014
# Fin de siglo

Fin de siglo va ser un programa de televisió, emès per La 2 de TVE entre 1985 i 1987, amb realització de Juan Villaescusa i presentació del periodista Pablo Lizcano. Comptava amb un equip de guionistes que incloïa als periodistes Pilar Cernuda, Inmaculada Gómez Mardones, Yolanda Martos Wensell i Waldo Bartolomé. Des del 7 d'octubre de 1987 fins a la seva cancel·lació final, el programa es va emetre per La 1 de TVE.

## Format

Continuació natural d' Autorretrato, igualment presentat per Pablo Lizcano, es tractava d'un programa d'entrevistes (quatre o cinc per emissió) que s'alternaven amb actuacions musicals. L'espai va estar notòriament condicionat pel to intimista que el presentador imprimia a les seves entrevistes. En paraules del llavors director de TVE, es tractava d'un programa molt similar a Estudio abierto de José María Íñigo, encara que amb un to més modern.

## Pressupost

El programa comptava amb un pressupost de dos milions de pessetes per emissió.

## Invitats

Entre els personatges entrevistats hi hagué:
* Cantants: Alfredo Kraus, Ana Belén, Santiago Auserón, Lola Flores, El Fary, Joaquín Sabina, Pepa Flores, Mecano…
* Actors: Fernando Fernán Gómez, Juan Diego, Victoria Abril, Verónica Forqué, Mercedes Sampietro, Marisa Paredes, María Asquerino, Charo López, Lina Morgan, Victoria Vera, Imanol Arias…
* Polítics: Fernando Morán, Ramón Tamames, Soledad Becerril, Txiki Benegas, José Barrionuevo, Jordi Solé Tura, Manuel Fraga, Marcelino Oreja…
* Escriptors: Camilo José Cela, José Luis Sampedro, Fernando Savater, Terenci Moix, Antonio Gala, Manuel Vázquez Montalbán…
* Esportistes: Emilio Butragueño, Ángel Nieto, Fernando Martín…
* Altres: Severo Ochoa. Jesús Gil y Gil, Isabel Preysler, Jaime Peñafiel…

## Referències

* ↑ La Vanguardia. 7 d'octubre de 1987. Vist l'11 de gener de 2009.
* ↑ La Vanguardia. 9 d'octubre de 1985. Vist l'11 de gener de 2009.
* ↑ El País. 9 d'octubre de 1985. Consultat l'11 de gener de 2009.

## Bibliografia

* Historia de TVE, col·leccionable del diari Ya

## Enllaços externs

* Fin de siglo a RTVE.es a la carta
# Exèrcit Nacional de Zimbàbue

L'Exèrcit Nacional de Zimbàbue (en anglès: Zimbabwe National Army) (ZNA) és la principal branca de les Forces Armades de Zimbàbue, és la responsable de les accions de guerra terrestre. És la branca militar més gran sota el Comandament Conjunt d'Operacions (Joint Operations Command) (JOC) del país africà.
L'exèrcit modern té les seves arrels en l'Exèrcit de Rhodèsia, sorgit entre 1963 i 1964 després de la creació de la Federació de la República de Rhodèsia i Nyasalàndia. Un Alt Comandament Conjunt va ser creat al març de 1980 per supervisar la integració de les abans bel·ligerants Forces de Seguretat de Rhodèsia, Exèrcit Africà per a l'Alliberament Nacional de Zimbàbue i Exèrcit Revolucionari del Poble Zimbabuès, que van donar lloc a l'Exèrcit Nacional de Zimbàbue a finalitats de 1980, gairebé un any després de la fi de la Guerra civil de Rhodèsia.
La missió de l'exèrcit és «defensar la sobirania, integritat territorial i interessos nacionals de Zimbàbue i contribuir a seguretat i pau internacionals». És considerat un component integral del JOC, i està sota l'autoritat definitiva del president de Zimbàbue. El ZNA està dirigit per un Cap de l'Exèrcit, càrrec exercit actualment pel general Engelbert Rugeje.

## Referències

* ↑ Zimbabwe: A Country Study, p. 237–317.
* ↑ Alasdair Dennis, "The Integration of Guerrilla Armies into Conventional Forces: Lessons Learnt from BMATT in Africa Arxivat 2005-12-29 a Wayback Machine.," South African Defence Review 5 (1992). Retrieved June 2012. Paper presented at a conference on Changing Dynamics: Military-Strategic Issues for a Future South Africa, hosted by the Institute for Defence Politics in conjunction with the Hanns Seidel Foundation, CSIR conference centre, Pretoria, 6 August 1992.

## Enllaços externs

* Ministeri de Defensa de Zimbàbue Arxivat 2006-10-04 a Wayback Machine.
* Zimbabwedefence.com